**1. melléklet** a 10/2019. (X.01) önkormányzati rendelethez

**Építményekre vonatkozó általános építészeti követelmények**

**1. Az épületek telepítése**

**Az épületek telepítésének javasolt jellemzői:**

* utcára merőleges tetőgerinc kialakítású épület,
* a közterülethez a rövidebb homlokzattal kapcsolódó épülettájolás,
* a telkek belseje felé hosszanti irányban futó épülettömeg
* közvetlenül az utcafrontra, esetleg attól kissé beljebb, kerítés és kis előkert mögé épült a lakóházak
* az épület mögött védett kertrész növényzettel, vagy alacsony kerítéssel határolva

**Személtető ábra:**



**2. Az épületek magassága**

**Az épületek javasolt magassága:**

* családi házak esetében a környező házakéval alapvetően azonos magasság,
* jellemzően egyszintes, vagy tetőtér-beépítésű, ritkán kétszintes kialakítású ingatlanok,
* kivételek a fenti jellemzők alól: a templom tornya, a volt lengyel kaszárnya és az Erőmű lakótelep néhány épülete, illetve az ipari létesítmények, a malmok és az iskolák.
* a jövőben esedékes építkezéseknél is érdemes megtartani a visszafogott, lehetőleg egyszintes kialakítást,
* az épületmagasságon általában túlnyúlnak a fák, így ezt a jellegzetes, kisvárosias képet ajánlatos megőrizni.

**Szemléltető ábra:**



**3. Az épületek tetőidomának formája, a tető hajlásszöge**

**3.1. A tetők hajlásszöge**

**Javasolt tetőhajlásszög:**

* lakóházak (mind a nyeregtetős parasztházak, mind a sátortetős kockaházak) esetében a tető hajlásszöge a környező házakéval alapvetően azonos,
* jellegzetes – így megengedett – forma még az egyik irányban, a nyitott vagy zárt tornác felett való aszimmetrikus elhúzás,
* ajánlatos a meglévő, hagyományos épületek tetejének hajlásszögéhez igazodni.

**Szemléltető ábra:**

****

**3.2. A tetőidomok formái**

**Javasolt tetőidomok:**

* a háztípusokat követő tetőkialakítások,
* a környezetében méreteivel kirívóan túlzónak ható összetettebb, tördelt formájú tetők építése nem ajánlott,
* ajánlatos nyereg-vagy sátortetős megoldásokat alkalmazni.

**Szemléltető ábra:**



**4. Anyag- és színhasználat**

**Javasolt anyag- és színhasználat:**

* a település kialakult színvilágához igazodó halványabb – fehér, sárga, terrakotta – pasztellszínek használata ajánlott
* az élénkebb színek, illetve a sárga erősebb árnyalatai kerülendők.
* ajánlott a településre jellemző homlokzatképzési megoldás, a fal rakásának módjával díszített, látszó tégla alkalmazása, ezt érdemes lehet új épületeken is megjeleníteni

**5. Utcai kerítések és ezek nyílásainak megoldásai, természetes térelhatárolások**

**Térelhatárolások, kerítések, kapuk javasolt megoldásai:**

* javasolt térelválasztó a zöld bokor- vagy fasor, vagy az utcafronti homlokzat előtt futó, vagy a homlokzat oldalán elhelyezkedő kerítést,
* az újonnan épült házak esetében is ajánlott a zöldnövényzet természetes térelhatároló szerepének kihasználása mellett az áttört, alacsonyabb kerítéstípusokat alkalmazni a tömör falazású, illetve az egyszerű, de nem megfelelően zárt drótfonatos kerítéssel szemben

**Szemléltető ábra:**

